Parlamentul  României

[image: image1.png]FOMANIA




Comisia pentru buget,

finanţe şi bănci

Bucureşti,     28.02.2002  

Nr. 22/35

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr. 40/2000 privind acreditarea agenţiilor de credit în vederea administrării fondurilor pentru acordarea de microcredite,  cu care comisia noastră a fost sesizată în fond cu adresa Biroului Permanent nr. 25 din 3 februarie 2000.

La întocmirea raportului, Comisia a avut în vedere şi avizele primite de la următoarele Comisii:

1. Comisia pentru politică economică, reformă şi privatizare.

2. Comisia juridică, de disciplină şi imunităţi.

De asemenea, Comisia a avut în vedere şi Avizul Consiliului Legislativ.

În raport de obiectul şi conţinutul său, proiectul de Lege face parte din categoria legilor ordinare.

PREŞEDINTE,

Prof. dr. Florin Georgescu

Comisia pentru buget,

finanţe şi bănci

Bucureşti,    28.02.2002

Nr. 35

RAPORT

asupra proiectului de Lege pentru aprobarea Ordonanţei Guvernului nr. 40/2000 privind acreditarea agenţiilor de credit în vederea administrării fondurilor pentru acordarea de microcredite
In urma examinării proiectului de Lege pentru aprobarea Ordonanţei Guvernului nr. 40/2000 privind acreditarea agenţiilor de credit în vederea administrării fondurilor pentru acordarea de microcredite, în şedinţa din 28 februarie 2002, Comisia, cu unanimitate de voturi, a hotărât ca acesta să fie supus spre dezbatere şi adoptare Plenului Camerei Deputaţilor cu următoarele amendamente:
Nr.

crt.
Text iniţial
Text propus de Comisie

(autorul amendamentului)
Motivare

1.
“Articol unic – Se aprobă Ordonanţa Guvernului nr. 40 din 30 ianuarie 2000 privind acreditarea agenţiilor de credit în vederea administrării fondurilor pentru acordarea de microcredite, adoptată în temeiul art. 1 lit. B pct. 30 din Legea nr. 206/1999 privind abilitarea Guvernului de a emite ordonanţe şi publicată în Monitorul Oficial, Partea I, nr. 39 din 31 ianuarie 2000.”
Articolul unic al Legii se completează cu sintagma “cu următoarele modificări şi completări” şi devine:

“Articol unic – Se aprobă Ordonanţa Guvernului nr. 40 din 30 ianuarie 2000 privind acreditarea agenţiilor de credit în vederea administrării fondurilor pentru acordarea de microcredite, adoptată în temeiul art. 1 lit. B pct. 30 din Legea nr. 206/1999 privind abilitarea Guvernului de a emite ordonanţe şi publicată în Monitorul Oficial al României, Partea I, nr. 39 din 31 ianuarie 2000, cu  următoa-
Precizare necesară pentru respectarea normelor de tehnică legislativă.








rele modificări şi completări:”

Autor: Comisia pentru buget, finanţe şi bănci 


2.
“Art. 4 – (2) Fondul de microcredite acordat în administrare unei agenţii de credit nu poate fi mai mare decât echivalentul în lei al unui milion euro, calculat la cursul comunicat de Banca Naţională a României în ziua anterioară semnării contractului.”
1. Alineatul (2) al art. 4 se va modifica şi va avea următorul cuprins:
“Art. 4 – (2) Fondul de microcredite acordat în administrare unei agenţii de credit de către o agenţie guvernamentală din fonduri publice aferente unui program de finanţare pentru o arie geografică definită, nu poate fi mai mare decât echivalentul în lei al unui milion euro, calculat la cursul comunicat de Banca Naţională a României în ziua anterioară semnării contractului.”

Autor: Comisia pentru buget, finanţe şi bănci 
În vederea stabilirii entităţii care poate acorda spre administrare fonduri de microcredite din fonduri publice şi destinaţia acestora precum şi cuantumul lor.

3.
Text nou
2. După alineatul (2) al articolului 4 se introduce un alineat nou 21 cu următorul cuprins:

“Art. 2 – (21) Agenţiile de credit pot administra pe aceeaşi arie geografică mai multe fonduri de microcredite aferente unor programe diferite de finanţate publică”

Autor: Comisia pentru buget, finanţe şi bănci
Banca  Mondială a recomandat prin Aide-Memoire-ul Misiunii din data de 14 – 20 octombrie 2001 (anexa D, punctul 5, alin. 1) modificări ale O.G. nr. 40/2000 prin acordarea posibilităţii ca o agenţie de credit să administreze în aceeaşi arie geografică fonduri de microcredite 



















aferente mai multe programe finanţate din fonduri publice.

4.
Art. 18 alin. (1)

“Comisia interministerială pentru microcredite va fi formată din câte un reprezentat al Ministerului Finanţelor, Ministerului Muncii şi Protecţiei Sociale, Ministerului Industriei şi Comerţului, Ministerului Agriculturii, Ministerului Transporturilor, Agenţiei Naţionale pentru Ocupare şi Formare Profesională, Agenţiei Naţionale pentru Întreprinderile Mici şi Mijlocii, Agenţiei Naţionale pentru Dezvoltare Regională, Agenţiei Naţionale pentru Dezvoltarea şi Implementarea Programelor de Reconstrucţie a Zonelor Miniere, Băncii Naţionale a României, Camerei de Comerţ şi Industrie a României şi a Municipiului Bucureşti şi Consiliului Naţional al Întreprinderilor Mici şi Mijlocii.”
3. Alin. (1) al art. 18 va avea următorul cuprins:

Art. 18 alin. (1)

“Comisia interministerială pentru microcredite va fi formată din câte un reprezentat al Ministerului Finanţelor Publice, Ministerului Muncii şi Solidarităţii Sociale, Ministerului Industriei şi Resurselor, Ministerului Agriculturii Alimentaţiei şi Pădurilor, Ministerului Lucrărilor Publice, Transporturilor şi Locuinţei, Agenţiei Naţionale pentru Ocuparea Forţei de Muncă, Ministerului pentru Întreprinderile Mici şi Mijlocii şi Cooperaţiei, Ministerului Dezvoltării şi Prognozei, Agenţiei Naţionale pentru Dezvoltarea şi Implementarea Programelor de Reconstrucţie a Zonelor Miniere, Băncii Naţionale a României, Camerei de Comerţ şi Industrie a României şi a Municipiului Bucureşti şi Consiliului Naţional al Întreprinderilor Mici şi Mijlocii.”

Autor: Comisia pentru buget, finanţe şi bănci 
În vederea corelării cu noua denumire a instituţiilor.








4. În tot cuprinsul legii sintagma “Ministerul Finanţelor” se va înlocui cu sintagma “Ministerul Finanţelor Publice”.

Autor: Comisia pentru buget, finanţe şi bănci 
Idem

PREŞEDINTE,
Prof. dr. Florin Georgescu
SECRETAR,

Dr. Daniel Ionescu

        Expert parlamentar:

        Măţan Ofelia

        Onete Alexandru

